《辇下言怀》
宋代·喻良能

马蹄重踏帝京尘，七载江湖饱问津。白发有人疑甲子，清斋无问不庚申。

不才讵敢诬明主，厚禄那能羡故人。乞得泮宫闽粤去，未妨閒处著吾身。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。